**Hulladékgazdálkodási közszolgáltatási szerződés**

(módosítás)

amely létrejött egyrészről

Név: **MÓRÁGY KÖZSÉG ÖNKORMÁNYZAT**

Cím: 7165. Mórágy, Alkotmány utca 3.

Adószám: 15417512-2-17

KSH azonosító (statisztikai számjel): 15417512 -8411-321-17

Bankszámlaszám: 11746005-15417512-00000000

Számlavezető pénzintézet: OTP Bank Nyrt. Szekszárdi Igazgatóság

Képviseli: **Glöckner Henrik polgármester**

mint a közszolgáltatást megrendelő önkormányzat/társulás (a továbbiakban: **Önkormányzat**), másrészről

Teljes név: **BONYCOM Bonyhádi Közüzemi Nonprofit Korlátolt Felelősségű Társaság**

Rövid név: **BONYCOM Nonprofit Kft.**

Székhely: 7150 Bonyhád, Mikes u. 3.

Cégjegyzékszám: 17-09-001421

KSH azonosító (statisztikai számjel): 10701551-7490-572-17

*Egyéb szervezeti azonosító:*

KÜJ azonosító: 100305007

KTJ azonosító: 101855724

Adószám: 10701551

Bankszámlaszám: 11746036-20026903

Számlavezető: OTP Bank Nyrt. Dél-Dunántúli Régió Bonyhád

Képviseli: **Dr. Farkas Attila ügyvezető**

mint közszolgáltatást ellátó gazdasági társaság (a továbbiakban: **Közszolgáltató**) között az alulírott helyen és napon az alábbi feltételek mellett:

**Preambulum**

Szerződő felek között 2007 év november hó 26. napján hulladékgazdálkodási közszolgáltatási szerződés jött létre. A hulladékról szóló 2012. évi CLXXXV. törvény 34.§ (3) bekezdése szerint a települési önkormányzat hulladékgazdálkodási közszolgáltatási szerződést csak a hulladékgazdálkodási közszolgáltatási tevékenység minősítéséről szóló törvényben meghatározott minősítési engedéllyel és a 32/A. § (1) bekezdés *f)* pontja szerinti megfelelőségi véleménnyel rendelkező gazdasági szereplővel köthet.

A BONYCOM Nonprofit Kft. részére a hulladékgazdálkodási közszolgáltatási tevékenység végzésére vonatkozó minősítési engedélyt az OKTF-KP/5131-8/2016. iktatószámon adta meg az Országos Környezetvédelmi, Természetvédelmi és Vízügyi Főfelügyelőség. A minősítő okiratával B/I. minősítési osztályba sorolta a Társaságot. Ezért jelen szerződés megkötésének törvényi feltételei fennállnak.

**1. A Szerződés szerinti közszolgáltatási tevékenység megnevezése**

A közszolgáltatási tevékenység:

- a hulladékgazdálkodási közszolgáltatás körébe tartozó hulladék átvétele, gyűjtése, elszállítása, kezelése, valamint az ezekhez kapcsolódó hulladékgazdálkodási feladatok ellátása;

- a közterületen elhagyott, illetve ellenőrizetlen körülmények között elhelyezett hulladékok elszállítása és kezelése;

- a hulladékgazdálkodási közszolgáltatással érintett hulladékgazdálkodási létesítmény fenntartása, üzemeltetése;

- a hatályos jogszabályok - beleértve a közszolgáltatási terület települési önkormányzatá(ai)nak rendeleteit is - által meghatározott tartalommal és keretek között.

A fentiek keretében a Közszolgáltató feladata a közszolgáltatási területen a rendszeresített gyűjtőedényben, az ingatlanon, illetve közterületen összegyűjtött és a Közszolgáltatónak rendszeres időközönként átadott települési hulladék kezelés céljából történő rendszeres elszállítása.

Közszolgáltató a Szerződés szerinti feladatainak részben saját eszközeivel, berendezéseivel és létesítményeivel, részben a Dél-Balaton és a Sió Völgye Települési Szilárd Hulladékgazdálkodási Program keretében beszerzett, és a Közszolgáltató részére átadott eszközökkel, berendezésekkel, illetve létesítmények használatával tesz eleget.

Közszolgáltató tevékenysége kiterjed a hulladékgazdálkodási közszolgáltatás körébe tartozó hulladékok elkülönítetten gyűjtött részére is.

Felek rögzítik, hogy a Közszolgáltató tevékenysége a Ht. és más vonatkozó jogszabályok rendelkezései szerint hulladékgazdálkodási közszolgáltatásnak minősül, amelynek igénybevétele a közszolgáltatási területen az ingatlanhasználók számára - a törvény erejénél fogva - kötelező.

**2. A Szerződés szerinti közszolgáltatási terület**

Az Önkormányzat teljes közigazgatási területe, amelyen belül az 1. pont szerinti hulladékgazdálkodási közszolgáltatást a Közszolgáltató végzi (ellátja).

**3. A Szerződés szerinti közszolgáltatás időtartama**

A Közszolgáltató a közszolgáltatási tevékenység ellátását **2016. év július hó 1.** napjával köteles megkezdeni. A Közszolgáltató az e szerződés szerinti hulladékgazdálkodási közszolgáltatást 10 évig, azaz 2026. év június hó 30. napjáig köteles ellátni.

**4. A hulladékgazdálkodási közszolgáltatás minőségi ismérvei**

A Szerződés szerinti hulladékgazdálkodási közszolgáltatás minőségi ismérveit a hulladékgazdálkodási közszolgáltatási tevékenység minősítéséről szóló 2013. évi CXXV. törvény 1. mellékletében meghatározott, a minősítési osztály megszerzéséhez szükséges követelmények alapján határozzák meg a Szerződő Felek.

A Közszolgáltató a közszolgáltatás időtartama alatt köteles a hulladékgazdálkodási közszolgáltatáshoz a Ht.-ben és más kapcsolódó jogszabályokban előírt szakmai és személyi feltételeket biztosítani.

A hulladékgazdálkodási közszolgáltatás körébe tartozó hulladék kezelése, illetve ártalmatlanítása a Cikói Hulladékkezelő Központ területén történik.

Közszolgáltató saját költségére köteles a hulladékgazdálkodási közszolgáltatáshoz kapcsolódó, a Ht. és végrehajtási rendelete szerinti környezetvédelmi biztosítást kötni, beleértve az üzemeltetéshez szükséges gépjárművek felelősség és teljes körű CASCO biztosítását is.

**5. A hulladékkezelési közszolgáltatás ellátásával kapcsolatos jogok és kötelezettségek**

Szerződő Felek kötelezettséget vállalnak arra, hogy jogaikat és kötelezettségeiket a hatályos jogszabályok rendelkezései szerint gyakorolják, illetve teljesítik, figyelembe véve a hulladékgazdálkodás országos és területi célkitűzéseit, illetőleg egymás jogos érdekeit.

**Az Önkormányzat kötelezettségei különösen:**

a) a közszolgáltatás hatékony és folyamatos ellátásához a Közszolgáltató számára szükséges információk szolgáltatása;

b) a közszolgáltatás körébe nem tartozó hulladékgazdálkodási tevékenységek közszolgáltatással történő összehangolásának elősegítése;

c) a közszolgáltatásnak a közszolgáltatási területen végzett más közszolgáltatásokkal való összehangolásának elősegítését;

d) a települési igények kielégítésére alkalmas hulladék gyűjtésére, szállítására, kezelésére szolgáló helyek és létesítmények meghatározása;

e) a Közszolgáltató kizárólagos közszolgáltatási jogának biztosítása az önkormányzati társulási tulajdonban lévő hulladékgazdálkodási létesítmények vonatkozásában.

A Szerződő Felek megállapítják, hogy a Ht. 35. §-a szerinti települési önkormányzati rendeletalkotás az Önkormányzat önálló hatásköre. Emiatt a települési önkormányzati rendeletben meghatározott hulladékgazdálkodási közszolgáltatási díjkedvezmény, vagy mentesség elszámolása (megtérítése) a Közszolgáltató részére az Önkormányzat kötelezettsége.

**A Közszolgáltató kötelezettségei különösen:**

a) a Szerződés szerinti hulladékgazdálkodási közszolgáltatás folyamatos és teljes körű ellátása;

b) a hulladékgazdálkodási közszolgáltatásnak a jogszabályok szerint meghatározott rendszer, módszer és gyakoriság szerinti teljesítése, ideértve az évenkénti lomtalanítás és az elkülönített gyűjtés teljesítését is;

c) az OKTH által meghatározott minősítési osztály szerinti követelmények biztosítása és a minősítő okirat Szerződés szerinti időtartama alatti folyamatos meglétének biztosítása;

d) a hulladékgazdálkodási közszolgáltatás teljesítéséhez szükséges mennyiségű és minőségű jármű, gép, eszköz, berendezés biztosítása, valamint a szükséges létszámú és képzettségű szakember alkalmazása;

e) a közszolgáltatás folyamatos, biztonságos ellátásához szükséges fejlesztések és karbantartások elvégzése;

f) a hulladékgazdálkodási közszolgáltatás körébe tartozó hulladék kezelésére meghatározott helyek és létesítmények igénybevétele, illetőleg üzemeltetése, fenntartása;

g) a hulladékgazdálkodási, illetve más, jogszabályok szerinti nyilvántartási rendszerek működtetése és a hulladékgazdálkodási közszolgáltatás teljesítésével összefüggő adatszolgáltatások rendszeres teljesítése, továbbá a hatóságok jogszabályok szerinti tájékoztatása;

h) a hulladékgazdálkodási közszolgáltatást igénybevevők számára könnyen hozzáférhető ügyfélszolgálat és tájékoztatási rendszer működtetése;

i) a hulladékgazdálkodási, illetve más, jogszabályok szerinti nyilvántartási, adatkezelési és adatszolgáltatási rendszer létrehozása és folyamatos működtetéséhez szükséges feltételek biztosítása;

j) a közszolgáltatást igénybevevők kifogások és észrevételek elintézési rendjének megállapítása és ennek nyilvánosságra hozatala.

A Közszolgáltató a hulladékgazdálkodási közszolgáltatási tevékenység elősegítése érdekében az alábbi feladatokat köteles ellátni:

- Adminisztratív feladatok:

a) könyvelés, számvitel, bérszámfejtés,

b) adminisztráció, nyilvántartás,

c) adatbázis-kezelés,

d) jogi ügyvitel.

- Ügyfélszolgálati feladatok ellátása, a közszolgáltatás igénybevevők hulladékgazdálkodási közszolgáltatással kapcsolatos bejelentéseinek intézése, panaszainak kivizsgálása, orvoslása és a közszolgáltatással kapcsolatos általános tájékoztatásnyújtás biztosítása. Az ügyfélszolgálatot a Közszolgáltató központi ügyfélszolgálati irodájában, 7150 Bonyhád, Széchenyi tér 12. szám alatt működtetni.

Az ügyfélszolgálat főbb feladatai:

- közszolgáltatást igénybevevők bejelentéseinek kezelése,

- közszolgáltatást igénybevevők panaszainak kivizsgálása és kezelése,

- számlareklamációk kezelése,

- személyes ügyfélszolgálat működtetése,

- telefonos ügyfélszolgálat működtetése,

- internetes honlap működtetése.

Közszolgáltató a hulladékgazdálkodási közszolgáltatás keretében kötelezettséget vállal a települési hulladék egyes összetevőinek meghatározott gyűjtőhelyeken, gyűjtőpontokon és hulladékudvarban és módon történő elkülönített gyűjtésére és kezelésére.

A hulladékgazdálkodási közszolgáltatás teljesítése törvényben, kormányrendeletben és települési önkormányzati rendeletben meghatározott esetekben szüneteltethető vagy korlátozható. Ha Közszolgáltató az esedékes szolgáltatást elvégezni nem tudja és az nem az Önkormányzat mulasztására vezethető vissza (pl. gépjármű meghibásodás, időjárási körülmények), úgy köteles helyettesítéséről gondoskodni, arra engedéllyel és kapacitással rendelkező helyettes útján. Ha a helyettesítés nem megoldható, és ilyen módon a szolgáltatás a szolgáltatási napon elmarad, arról a Közszolgáltató haladéktalanul értesíti az Önkormányzatot. A Közszolgáltató az akadály elhárulását követő legközelebbi szolgáltatási napon a szolgáltatás szünetelése idején felgyűlt hulladékot is köteles elszállítani.

Ha a hulladék nem a szabványos, zárt tárolóedényben, illetve nem az Közszolgáltató által kiadott, jelzett zsákban kerül kihelyezésre, úgy Közszolgáltató nem köteles a hulladék gyűjtésére, elszállítására, kezelésére.

**6. A hulladékgazdálkodási közszolgáltatás finanszírozásának elvei, módszerei**

A hulladékgazdálkodási közszolgáltatás finanszírozása során a Ht. alapelveit kell érvényesíteni, kiemelten az önellátás, közelség, szennyező fizet elveit, továbbá a költséghatékony hulladékgazdálkodási közszolgáltatás biztosításának elvét, és a keresztfinanszírozás tilalmának elvét.

A hulladékgazdálkodási közszolgáltatás finanszírozásában az Önkormányzat, közvetlenül részt vesz.

A hulladékgazdálkodási közszolgáltatási díjat a Magyar Energetikai és Közmű-szabályozási Hivatal (a továbbiakban Hivatal) javaslatának figyelembevételével a miniszter rendeletben állapítja meg és a Nemzeti Hulladékgazdálkodási Koordináló és Vagyonkezelő Zrt. –vel (a továbbiakban: Koordináló szerv) szedi be.

A Közszolgáltató a Hivatalnak minden olyan tájékoztatást és adatot megad, amely a Hivatal hulladékgazdálkodási közszolgáltatási díjjal kapcsolatos díjelőkészítő és díjfelügyeleti tevékenységéhez szükséges. A Közszolgáltató a Hivatal által megjelölt tartalommal, formában és határidőn belül tesz eleget tájékoztatási és adatszolgáltatási kötelezettségének.

A szerződés megkötésekor a díj mértékére a következő szabályozás vonatkozik:

A hulladékgazdálkodási közszolgáltatási díj legmagasabb mértékét - a miniszteri rendeletben foglaltaktól eltérően - a Ht. 91. §-ában foglalt eltérésekkel kell megállapítani, figyelemmel a rezsicsökkentés teljesítésére vonatkozó előírásokra.

~~A 2016. április 1. napjától kezdődően a Közszolgáltató a Koordináló szervvel kötött szerződés alapján kapja meg a szolgáltatási díjat.~~

A Koordináló szerv a közszolgáltatónak a közszolgáltatási szerződésben rögzített feladataiért a hulladékgazdálkodási közszolgáltatási díj megállapításáért felelős miniszter rendeletében foglaltaknak megfelelő szolgáltatási díjat fizet.

**7. A hulladékgazdálkodási közszolgáltatási díj beszedésének és kezelésének szabályai**

Az egységes közszolgáltatói számlaképről szóló 2013. évi CLXXXVIII. törvényben foglaltakat a közszolgáltatási díj számlázása során megfelelően kell alkalmazni.

A közszolgáltatási díjról a Koordináló szerv negyedévente állít ki számlát 15 napos fizetési határidővel.

2016. július 1. napjától a szolgáltatási díjban a hulladékgazdálkodási közszolgáltatás teljes közvetlen költsége megtérítésre kerül, így a haszonanyag értékesítéséről a Koordiáló szerv gondoskodik úgy, hogy a közszolgáltató valamennyi haszonanyagot köteles a Koordináló szerv által kijelölt szervezetnek átadni. 2016. július 1. napjától a haszonanyag-értékesítésből eredő bevétel a Koordináló szervet illet meg.

A Koordináló szerv a hulladékgazdálkodási közszolgáltatási szerződés Ht. 92/B.§(2) bekezdés szerinti megfelelőségét vizsgálja.

A Koordináló szerv a közszolgáltatási díjakra vonatkozó számlákat a 69/2016. (II.31.) Kormányrendelet 20. § (1) bekezdés szerinti adatszolgáltatás alapján állítja ki.

A közszolgáltató hiányos vagy késedelmes adatszolgáltatása esetén a Koordináló szerv a nem megfelelő adatszolgáltatással érintett ingatlanhasználó tekintetében a Koordináló szerv által legutóbb kiszámlázott közszolgáltatási díjról állít ki számlát. Az ezzel összefüggésben keletkező díjkorrekció esetén minden helytállási kötelezettség a közszolgáltatót terheli. Az így keletkező közszolgáltatási díjkülönbözet pozitív mérlegét a Koordináló szerv a közszolgáltatónak fizetendő esedékes szolgáltatási díjba beszámítja.

A közszolgáltató hiányos vagy helytelen adatszolgáltatásából eredő, a Koordináló szerv által nem megfelelő adattartalommal kiállított számlákkal kapcsolatos valamennyi következményért a közszolgáltatót terheli felelősség.

A Koordináló szerv a 20. § (1) bekezdés szerinti adatszolgáltatásból kiindulva megállapítja azon ingatlanok körét, amelyre nincs közszolgáltatási díjfizetés meghatározva az adatszolgáltatásban, ugyanakkor vélelmezhető, hogy az ingatlannal összefüggésben teljesítés történt. A Koordináló szerv e körben jogosult ingyenesen adatot kérni az illetékes hatóságtól a 20. § (1) bekezdés szerinti adatszolgáltatásból hiányzó ingatlanok és szükséges adataik megállapítása érdekében.

A rögzített ingatlanok adatait a Koordináló szerv megküldi a közszolgáltatónak, és felhívja a közszolgáltatót, hogy a megküldött ingatlanokon végzett szolgáltatásának megfelelően korrigálja a 20. § (1) bekezdés szerinti adatszolgáltatást legkésőbb az értesítés kézhezvételét követő 8 napon belül.

A korrekciót követően - a közszolgáltató eltérő adatszolgáltatása hiányában - a Koordináló szerv a közszolgáltatási díjat az ingatlantulajdonosnak számlázza ki.

A Koordináló szerv a kiszámlázott és az ingatlanhasználó által határidőn belül ki nem fizetett közszolgáltatási díj behajtása érdekében intézkedik.

A hulladékgazdálkodási közszolgáltatási díjat a Magyar Energetikai és Közmű-szabályozási Hivatal (a továbbiakban: Hivatal) javaslatának figyelembevételével a miniszter rendeletben állapítja meg és a Koordináló szerv szedi be.

**8. Közszolgáltató által ellátható egyéb, bevétel megszerzésére irányuló tevékenységek és azok elszámolási szabályai**

A Közszolgáltató a Szerződés szerinti hulladékgazdálkodási közszolgáltatáson kívül egyéb hulladékgazdálkodási engedélyhez, illetve nyilvántartásba vételhez kötött hulladékgazdálkodási tevékenységet - a közszolgáltató hulladékgazdálkodási tevékenységéről és a hulladékgazdálkodási közszolgáltatás végzésének feltételeiről szóló kormányrendeletben meghatározott hulladék kezelésének kivételével - nem végezhet.

Közszolgáltató egyéb vállalkozási tevékenység folytatására annyiban jogosult, amennyiben ez nem veszélyezteti a Szerződés szerinti hulladékgazdálkodási tevékenység folyamatos és teljes körű ellátását.

**9. A Közszolgáltató pénzügyi, gazdasági, műszaki és szakmai tevékenységének, költség-hatékony gazdálkodásának ellenőrizhetőségét, átláthatóságát biztosító előírások**

A Közszolgáltató köteles gazdálkodását úgy megszervezni, hogy a Szerződéssel vállalt közszolgáltatás folyamatosan és maradéktalanul biztosított és finanszírozható legyen.

A Közszolgáltató köteles biztosítani Önkormányzat részére, hogy Önkormányzat közvetlenül, vagy arra kijelölt, szakmailag felkészült képviselője ellenőrizhesse Közszolgáltató adatszolgáltatásának hitelességét és a Szerződésben vállalt kötelezettségei teljesítését.

Közszolgáltató köteles közreműködni abban, hogy Önkormányzat, vagy képviselője az ellenőrzés feladatait elvégezhesse, és ahhoz minden dokumentumot rendelkezésre bocsát. Az ellenőrzés nem járhat Közszolgáltató tevékenységének indokolatlan vagy ismétlődő megzavarásával.

**10. Alvállalkozók, a teljesítésben közreműködők igénybevétele**

Szerződő Felek megállapodnak abban, hogy a Szerződésben részletezett közszolgáltatás ellátásához Közszolgáltató jogosult alvállalkozók, illetve egyéb közreműködők (teljesítési segédek) igénybevételére.

A Közszolgáltató által bevont alvállalkozók teljesítéséért Közszolgáltató úgy felel, mintha saját maga teljesített volna.

**11. Szerződés módosításával kapcsolatos rendelkezések**

A Szerződő Felek a Szerződést kizárólag egyező akarattal, írásban módosíthatják a jogszabályok rendelkezéseinek a megtartásával.

**12. A Szerződés megszűnése**

A Szerződés megszűnik:

a) a Szerződés szerinti időtartam elteltével,

b) a Közszolgáltató jogutód nélküli megszűnésével,

c) felmondással,

d) a Felek közös megegyezésével.

Az Önkormányzat a Szerződést a Ptk.-ban meghatározott felmondási okokon túlmenően akkor mondhatja fel, ha a Közszolgáltató:

*a)* a hulladékgazdálkodási közszolgáltatás ellátása során a környezet védelmére vonatkozó jogszabályok vagy a rá vonatkozó hatósági döntés előírásait súlyosan megsértette, és ennek tényét a bíróság vagy a hatóság jogerősen megállapította,

*b)* a Szerződésben megállapított kötelezettségét neki felróható módon súlyosan megsértette, vagy

*c)* nem rendelkezik érvényes hulladékgazdálkodási közszolgáltatási engedéllyel és az OKTF által kiállított minősítő okirattal.

A Közszolgáltató a Ptk.-ban meghatározottakon túlmenően a hulladékgazdálkodási közszolgáltatási szerződést akkor mondhatja fel, ha

*a)* az Önkormányzat a Szerződésben meghatározott kötelezettségét - a Közszolgáltató felszólítása ellenére - súlyosan megsérti, és ezzel a közszolgáltatónak kárt okoz, vagy akadályozza a hulladékgazdálkodási közszolgáltatás teljesítését; vagy

*b)* a Szerződés megkötését követően hatályba lépett jogszabály a Szerződés tartalmi elemeit úgy változtatja meg, hogy az a Közszolgáltatónak a hulladékgazdálkodási közszolgáltatás szerződésszerű teljesítése körébe tartozó lényeges és jogos érdekeit jelentős mértékben sérti.

Amennyiben a szerződésszegés jellege nem zárja ki: a másik fél írásban és részletesen köteles tájékoztatni a szerződésszegő felet a kötelezettségszegés tartalmáról és az elvárt, szerződésszerű intézkedés módjáról. A szerződésszegő fél köteles a szerződéses kötelezettségének ésszerű határidőn, de legkésőbb 30 napon belül eleget tenni, vagy a szerződésszegést más, a másik fél által elfogadható módon orvosolni.

Amennyiben a szerződésszegő fél kötelezettségét a felszólítás ellenére sem teljesíti, a másik fél jogosult a Szerződést felmondani.

A közszolgáltatási szerződés felmondási ideje 6 hónap.

**13. A szerződés megszűnésével kapcsolatos rendelkezések**

Felek megállapodnak abban, hogy a Szerződés bármely oknál fogva történő megszűnéséig, (megszüntetésig) kötelesek egymással teljes körűen elszámolni, különös tekintettel az Önkormányzat feladat-ellátási körébe tartozó és Közszolgáltató által végzett közszolgáltatás más közszolgáltató általi zavartalan biztosítására.

A Szerződés megszűnése esetén a közszolgáltatás ellátásával kapcsolatos, folyamatban lévő ügyek iratait és nyilvántartásait a Közszolgáltató a települési önkormányzatnak a hulladékgazdálkodási közszolgáltatási szerződés megszűnése napján átadja.

**14. Vegyes és záró rendelkezések**

A Szerződésre, alkalmazására és értelmezésére a magyar jogszabályokat kell alkalmazni.

A Szerződéssel kapcsolatos, valamint az annak megsértéséből, megszűnéséből, érvényességéből vagy értelmezéséből eredő vagy ezzel összefüggő valamennyi jogvitában a felek a hatáskörrel és illetékességgel rendelkező rendes bírósághoz fordulnak.

A Szerződő Felek kötelezik magukat arra, hogy a Szerződés teljesítése során tudomásukra jutott valamennyi információt, adatot, a szerződéssel összefüggésben keletkezett dokumentumok tartalmát üzleti titokként kezelik, azokat kizárólag Szerződés céljaira használják fel, és csak azon munkatársaik számára teszik azokat megismerhetővé, akiknek a feladatai ellátásához azok megismerése szükséges, és írásban kötelezettséget vállaltak az üzleti titok megtartására. Az üzleti titok fogalma értelemszerűen nem foglalja magában azokat az információkat, adatokat, stb., amelyek a felek bármelyike vagy a közvélemény előtt már ismertek voltak vagy később, a titoktartási kötelezettség megsértése nélkül váltak széles körben ismertté, vagy megismerhetővé.

A titoktartási kötelezettség nem vonatkozik törvény, illetve önkormányzati rendelet alapján a közérdekű és a közérdekből nyilvános adatokra, illetve az üzleti titok megismerését hatóságok, állami, önkormányzati szervek - beleértve az OKTF-et is - számára biztosító rendelkezésekre.

A Szerződés egyes rendelkezéseinek érvénytelensége esetén a szerződés egyéb részei érvényben maradnak. Az érvénytelen rendelkezést a felek érvényes, gazdasági szempontból a lehető legnagyobb mértékben egyenértékű rendelkezéssel váltják fel.

A Szerződésből eredő jogok és kötelezettségek teljes mértékű vagy részleges engedményezéséhez a mindenkori másik fél előzetes, írásbeli hozzájárulása szükséges.

A felek képviselői kijelentik, hogy a Szerződés aláírására teljes körű felhatalmazással rendelkeznek.

Jelen szerződésben nem szabályozott kérdésekben a Polgári Törvénykönyv és a Hulladékról szóló törvény rendelkezései az irányadóak.

Felek a hulladékgazdálkodási közszolgáltatási szerződést, mint akaratukkal mindenben megegyezőt helybenhagyólag aláírták.

Bonyhád, 2016. szeptember ..

|  |  |
| --- | --- |
| Mórágy Község Önkormányzata  Glöckner Henrik  polgármester | BONYCOM Nonprofit Kft.  Dr. Farkas Attila  ügyvezető |

Záradék:

Mórágy Község Önkormányzata jelen Szerződést a /2016. ( IX.16.) Képviselő-testületi határozatával hagyta jóvá.